title: أندلسي
text: لأندلسي ولا لموسيقى لأندلسية، ولاً لآلة هي واحد النوع د لمزيكا كلاسيكية بانت فلأندلس فلعصر لوسيط (ما بين لقرن 9 و 15) ودازت للدول مغاربية مورا ما ستاقرو لأندلسيين فيها وحافضو عليها. دابا لبلدان اللي معروفة بلأندلسي لولا فيهم هيا لمغريب وتابعها دزاير و تونس.
  
  النوبات 
  فاللول كانت لموسيقى لأندلسية مجموعة فواحد لكتاب سميتو الديوان. الديوان كان مقسوم على 24 طرف كل واحد فيهم سميتو "نوبة". ضاعو 13 نوبة مع لوقت، والناس اللي حافضو على هاد لموسيقا قدرو يوتقو غي 11 لنوبة
   
  
  ,و هي نوبة رمل لماية، نوبة لماية، نوبة الرصد، نوبة رصد الديل، نوبة لحݣاز لكبير، نوبة لحݣاز لمشرقي، نوبة عراق لعجم، نوبة لأصبهان، نوبة لعشاق، نوبة ليستيهلال، نوبة غريبة لحسين.
  
  كل نوبة مقسومة لخمسة د لميزانات، اللي هي: لبسيط، لبطايحي، لقائم ونص، لقداًم و الدرج.
  
  فنانا معروفين 
  دازو بزاف د لفنانا معروفين ديال لأندلسي فالتاريخ. منهم:
   مولاي أحمد لوكيلي
   عبد الكريم الرايس
   محمد البريهي
   عمر المتيوي
  
  عيون لكلام 
  
  لموسيقا لأندلسية